આ અંગે સૌરભ પટેલે જણાવ્યું કે 'આજે, જ્યારે કોઇ પણ સંસ્થાને નાદાર જાહેર કરવામાં આવે છે ત્યારે સિક્યોર ક્રેડિયર્સને બાકી લેણા વસૂલાત માટે પ્રાથમિકતા આપવામાં આવે છે. ત્યાર બાદ અનસિક્યોર્ડ ક્રેડિટર વસૂલાત કરી શકે છે. વર્તમાન કાયદા અનુસાર રાજ્ય સરકાર માત્ર બાકી વેટના લેણા વસૂલ કરી શકે છે. તેમાં પણ નહીં ચૂકવાયેલા પ્રોફેશનલ ટેક્સ, એન્ટરટેઇનમેન્ટ ટેક્સ, લક્ઝરી ટેક્સ અને એન્ટ્રી ટેક્સ માટે કોઇ ચોક્કસ નીતિ નથી.'